stanford-oval/wikipedia huggingface dataset:
...jaloa ylpeyttä yletän... ylevää nöyryyttä nousen
Kokoonpano > Tuotanto

Jukka Gustavson - tuottaja ja kannen yksityiskohdat Raamatun mukaisesti
Heikki "Häkä" Virtanen  - kaaviot (yhteistyössä)
Eero Koivistonen - kapellimestari ja kaaviot (yhteistyössä)
Paroni Paakkunainen - kaaviot (yhteistyössä)
Atte Blom - vastaava tuottaja ja tuki taiteellisissa asioissa
Otto Donner - tuotannon johto ja tuki taiteellisissa asioissa
Jukka Teittinen - äänitys ja miksaus (Finnlevy Studios, Helsinki, huhti-toukokuussa 1976 ja huhti-heinäkuusssa 1977)
Kari Hakli - valokuva
Mats Huldén - albumin otsikko ja teknisten tietojen kääntäminen englanniksi
Pekka Markkula - libretto
Alpo Vanninen - kannen maalaus
Erikka Jussila - ylimääräinen taiteellinen johto
Pauli Saastamoinen - vuoden 2000 CD-painoksen ja 2017 LP-painoksen masteroinnit
Ville Valavuo - vuoden 2017 uusintapainoksen layout
Aiheesta muualla

http://meteli.net/levy/878%5Bvanhentunut+linkki%5D
Warri

| Warri |
| --- | --- |

 Warri
 Koordinaatit: 5°21′N, 5°45′E 
Valtio:  Nigeria
Osavaltio:  Delta
Väkiluku (2022):  427 600
 – Metropolialue:  987 000
Infobox OKVirheellinen NIMI-arvo: 
Warri  on  kaupunki Nigerian eteläosassa Deltan osavaltiossa. Kaupungin väkiluku oli vuonna 2022 427 600 asukasta ja metropolialueen 987 000. Se on Deltan kaupungeista väkiluvultaan suurin, mutta ei pääkaupunki. Se on tärkeä satamakaupunki, jossa rahtitavarat siirtyvät Nigerin jokiliikenteestä valtamerialuksiin. Sataman lisäksi kaupungin talouselämä perustuu öljyyn ja kaasuun. Öljykaupunkina Warrion NIgerian toiseksi suurin heti Port Harcourtin jälkeen.
Warrin historia ulottuu 1400-luvulle portugalilaisten lähetyssaarnaajien vierailuihin. Jo ennen Nigerian itsenäisyyttä alueen etniset ryhmät, itsekirit, urhobot ja ijawit, ovat kiistelleet vallasta Warrissa. Itsekirien kieli on lähellä jorubaa, urhobot lähellä edoja. Ijawit ovat Deltan alueen suurin väestöryhmä. Väestöryhmien väliset jännitteet ovat puhjenneet asellisiksi selkkauksiksi varsinkin vuosina 1997 ja 2003. Alueen kannattavinta toiminta aon raakaöljyn varastaminen valtion omistamista öljyputrkista, ja näiden varastetujen öljyvarojen hallint aon suoraan ja epäsuorasti useiden levottomuuksien syynä.
Tony Scott

| Tony Scott |
| --- | --- |

Henkilötiedot
Koko nimi:  Anthony David Scott
Syntynyt: 21. kesäkuuta 1944  North Shields, Englanti
Kuollut: 19. elokuuta 2012 (68 vuotta)  San Pedro, Los Angeles, Yhdysvallat
Ammatti:  elokuvaohjaaja, tuottaja
Puoliso:  Gerry Scott (1964–1974) Glynis Sanders (1986–1987) Donna W. Scott (1994–2012)
Ohjaaja
Aktiivisena:  1969–2012
Aiheesta muualla
IMDb 
Elonet
Anthony David ”Tony” Scott (21. kesäkuuta 1944 North Shields, Iso-Britannia – 19. elokuuta 2012 Los Angeles, Yhdysvallat) oli Hollywoodissa menestynyt elokuvaohjaaja. Hän oli Ridley Scottin veli. Hänen menestyneimpiä elokuviansa ovat Top Gun – lentäjistä parhaat, Purppuravyöhyke, True Romance, Koston liekki ja Beverly Hills kyttä 2.
Ura ennen elokuvaohjaamista

Tony Scott tutustui elokuvien maailmaan kameran edessä. 16-vuotiaana hän näytteli 23-vuotiaan Ridley-veljensä lyhytelokuvassa Boy and Bicycle. Scott seurasi veljensä jalanjäljissä ja opiskeli taidekouluissa West Hartlepoolissa ja Sunderlandissa. Scottin tavoitteena oli ryhtyä maalariksi. Kuitenkin Ridley-veljen televisiomainosfirman Ridley Scott Associatesin (RSA) menestys sai Scottin kiinnostumaan ohjaamisesta.
Seuraavan kahden vuosikymmenen aikana Scott ohjasi tuhansia televisiomainoksia ja toimi RSA:n johtajana Ridleyn keskittyessä elokuvauraansa. Scottin ensimmäinen elokuva oli Ranskan televisiolle ohjattu filmatisointi kirjailija Henry Jamesin The Author of Beltraffio -romaanista. Muiden brittiläisten mainosohjaajien, kuten Hugh Hudsonin, Alan Parkerin, Adrian Lynen ja Scottin veljen Ridleyn menestys elokuvaohjaajina sai Hollywoodin kiinnostumaan myös Scottista.
1980-luku

Scottia kiinnostavien elokuvaprojektien joukossa oli filmatisointi Anne Ricen romaanista Veren Vangit (Interview with the Vampire). MGM-elokuvayhtiöllä oli kuitenkin toinen vampyyrielokuva, Verenjano (The Hunger, 1983) jonka he halusivat tehdä, ja kun Scott ei saanut yhtiötä vakuutettua Veren vangit -elokuvan kannattavuudesta, hän päätti ohjata Verenjanon. Scott päätti laittaa tähän elokuvaan kaikki visuaaliset ideansa, joita hän kehitteli Veren vangit -elokuvaa varten. Vuonna 1982 alkoivat Verenjanon kuvaukset.
Hungerin pääosissa olivat David Bowie ja Catherine Deneuve, manhattanilaisina rikkaina vampyyreina, jotka etsivät parannusta Bowien hahmon nopealle ikääntymiselle. Elokuva oli visuaalisesti upea, ja se erosi täysin muista samana vuonna julkaistuista elokuvista. Elokuva oli kuitenkin kriitikoiden tyrmäämä, ja katsojaluvut olivat huonot. Verenjano on kuitenkin sittemmin saavuttanut kulttisuosion. Seuraavat kaksi ja puoli vuotta Scott oli työtön, kunnes hänelle tarjoutui uusi tilaisuus todistaa itsensä elokuvaohjaajana.
Tuottajat Don Simpson ja Jerry Bruckheimer olivat harvoja Verenjano-elokuvan ihailijoita, ja he tarjosivat Scottille ohjattavaksi Top Gun – lentäjistä parhaat -elokuvaa (Top Gun, 1986). Tärkein syy tähän tarjoukseen oli kuitenkin mainos, jonka Scott oli tehnyt ruotsalaiselle autonvalmistaja Saabille. Tässä mainoksessa Saab 900 Turbo ajaa kilpaa hävittäjän kanssa. Scott ei kuitenkaan ollut kovin kiinnostunut Top Gunista. Scottin visio elokuvaan oli synkempi kuin mitä tuottajilla oli mielessä. Scott ajatteli, että kyseessä olisi Ilmestyskirja. Nyt lentotukialuksella. Lopulta Scott kuitenkin ymmärsi, mitä tuottajat ajoivat takaa; elokuva olisi ”Rock ’n’ Rollia taivaalla”. Top Gunista tuli yksi vuoden 1986 menestyneimpiä elokuvia tuottaen yli 700 miljoonaa dollaria, ja se teki nuoresta pääosanesittäjä Tom Cruisesta tähden.
Top Gunin menestyksen jälkeen Scottista tuli yksi Hollywoodin arvostetuimpia toimintaohjaajia. Yhdistäen taas voimansa Don Simpsonin ja Jerry Bruckheimerin kanssa, Scott ohjasi odotetun jatko-osan Beverly Hills kyttä 2 (Beverly Hills Cop 2, 1987). Elokuva ei ollut kriitikoiden mieleen, mutta silti siitä tuli yksi vuoden menestyneimpiä elokuvia keräten yli 300 miljoonan dollarin lipputulot. Scottin seuraava elokuva Kosto (Revenge, 1990) oli Kevin Costnerin ja Madeleine Stowen tähdittämä Meksikoon sijoittuva kostotarina. Elokuvan kuvaukset eivät olleet miellyttäviä Scottille, koska tuottajat leikkasivat elokuvan uudelleen. Kosto ei ollut kriitikoiden eikä yleisön mieleen. Samoin kuin Verenjanon, tämänkin elokuvan arvostus on kasvanut ajan myötä.
1990-luku

Vuonna 1990 Scott yhdisti voimansa Top Gun – lentäjistä parhaat -elokuvan tuottajien Simpsonin ja Bruckheimerin ja pääosanesittäjä Tom Cruisen kanssa ohjaten Days of Thunder – ukkosta radalla (Days of Thunder, 1990) -elokuvan. Elokuva sijoittui autokilpailujen maailmaan, ja tarina oli hyvin samankaltainen kuin Top Gunissa. Toisin kuin Top Gun, Days of Thunder ei menestynyt hyvin.
Scottin seuraava elokuva Viimeinen partiopoika (The Last Boy Scout, 1991) menestyi hieman paremmin. Elokuva oli synkkä, erittäin väkivaltainen ja joidenkin kriitikoiden mielestä naisvastainen. Se kuitenkin menestyi kohtalaisesti, varsinkin verrattuna pääosanesittäjä Bruce Willisin edelliseen elokuvaan Hudson Hawk – varkaista parhain. Ajatellen, että hänet lopullisesti leimattaisiin pelkästään isojen toimintaelokuvien ohjaajaksi, Scott alkoi etsiä pienempiä projekteja. Nuori aloitteleva käsikirjoittaja Quentin Tarantino tarjosi Scottille luettavaksi käsikirjoituksiaan, muun muassa Reservoir Dogs ja True Romance. Scott piti käsikirjoituksista ja tarjoutui ohjaamaan molemmat. Tarantino kuitenkin ilmoitti haluavansa ohjata Reservoir Dogsin itse, mutta oli valmis myymään True Romancen Scottille. True Romance kuvattiin vuonna 1993 13 miljoonan dollarin budjetilla, mikä oli huomattavasti vähemmän kuin Scottin aiemmissa elokuvissa. Elokuvassa näyttelivät Christian Slater, Patricia Arquette, Dennis Hopper, Christopher Walken, Gary Oldman, Brad Pitt, Tom Sizemore, Chris Penn, Val Kilmer sekä pienissä rooleissa James Gandolfini ja Samuel L. Jackson. True Romancen jälkeen Scottia alettiin pitää lahjakkaana elokuvantekijänä eikä vain toimintaohjaajana. Vaikka True Romancen vastaanotto ei ollut kovinkaan innostunut, se sai äkkiä suuren kulttisuosion, samoin kuin jotkin Scottin aikaisemmat elokuvatkin.
Scott palasi Simpson & Bruckheimer -kaksikon suojiin, ja ohjasi ison budjetin trillerin Purppuravyöhyke (Crimson Tide, 1995). Elokuvassa panostettiin aikaisempaa enemmän käsikirjoitukseen ja hahmoihin, ja  se oli suuri yleisömenestys. Scottin seuraava elokuva The Fan – pelko iskee (The Fan, 1996) on ehkä hänen uransa pohjanoteeraus, sillä se ei saanut kriitikoiden eikä katsojien suosiota, ja sen arvostus tuskin tulee tulevaisuudessakaan kasvamaan. Scott palasi yleisön ja kriitikoiden suosioon Will Smithin ja Gene Hackmanin tähdittämällä elokuvalla Valtion vihollinen (Enemy of the State, 1998).
2000-luku

Seuraavissa elokuvissaan Spy Game (2001) ja Koston liekki (Man on Fire, 2004) Scott keskittyi teknisten taitojensa hiomiseen tarinankerronnan kustannuksella. Varsinkin Koston liekki on visuaaliselta ja audiovisuaaliselta puoleltaan erittäin kokeellinen. Scott jatkoi samalla kokeellisella linjalla Domino-elokuvassaan vuonna 2005. Scottin seuraava elokuva oli Denzel Washingtonin tähdittämä Deja Vu (2006), joka kertoo ajassa taaksepäin matkustavasta FBI-agentista.
Scottin tyyli on vaikuttanut suuresti kokonaiseen musiikkivideo- ja mainosohjaajien sukupolveen. Esimerkiksi ohjaajien Michael Bay ja Antoine Fuqua työssä näkyy selvästi Scottin vaikutus.
Kuolema

Scott teki itsemurhan 19. elokuuta 2012 Los Angelesissa hyppäämällä Vincent Thomas -sillalta.
Filmografia

Verenjano (The Hunger, 1983)
Top Gun – lentäjistä parhaat (Top Gun, 1986)
Beverly Hills kyttä II (Beverly Hills Cop 2, 1987)
Kosto (Revenge, 1990)
Days of Thunder – ukkosta radalla (Days of Thunder, 1990)
Viimeinen partiopoika (The Last Boy Scout, 1991)
True Romance (1993)
Purppuravyöhyke (Crimson Tide, 1995)
The Fan – pelko iskee (The Fan, 1996)
Valtion vihollinen (Enemy of the State, 1998)
Spy Game (2001)
The Hire: Beat the Devil (2002)
Koston liekki (Man on Fire, 2004)
Agent Orange (2004)
Domino (2005)
Déjà Vu (2006)
Kaappaus metrossa – Pelham 1 2 3 (The Taking of Pelham 123, 2009)
Unstoppable (2010)
Aiheesta muualla

Tony Scottin muistokirjoitus Helsingin Sanomissa
Toyota GR Yaris

Toyota GR Yaris.
GR Yarisin voimansiirto.
Toyota GR Yaris on homologaatiota varten kehitetty malli rallin maailmanmestaruussarjan sääntöjen mukaisesti. Malli on esitelty tammikuussa 2020 Tokyo Auto Salon -messuilla. Autossa on neliveto ja 1,6-litrainen turboahdettu moottori, joka tuottaa 200 kW tehoa. Autossa on käytetty alumiinia keveyden vuoksi koripaneeleissa, takaluukussa ja konepellissä. Mallista esiteltiin kaksi versiota, RZ "First Edition" ja RZ "High-performance First Edition".
GR Yaris on kolmiovinen malli toisin kuin muut Yaris-mallit, jotka ovat viisiovisia. Autossa on myös muita eroja, kuten matalampi kattolinja sekä kolmiotukivarret takana tavallisen jousiripustuksen sijaan. Edessä on Yarisin (GA-B) rakenne ja takana on Corollan (GA-C) rakenne, joka mahdollistaa vetoakselit ja tasauspyörästön taakse. Edessä on MacPherson-pyöräntuenta, mutta geometria eroaa tavallisesta Yaris-mallista. Kaksois-kolmiotukivarret takana sallivat enemmän muutoksia pyöränkulmiin. GR Yaris on 90 millimetriä matalampi ja 55 millimetriä leveämpi tavalliseen Yarisiin verrattuna. Toyotan edustajan James Clarkin mukaan pääsuunnittelija Naohiko Saito toteutti autoon suurimman osan Tommi Mäkisen esittämistä toiveista. Toyotan johtaja Akio Toyoda osallistui Motomachin tehtaalla valmistettavan auton koeajoihin.
Vuonna 2021 Toyota ilmoitti mallin tuotannon jatkamisesta ainakin vuoteen 2023 suuren kysynnän vuoksi.
Tammikuussa 2024 Toyota esitteli autosta uuden version. Uudessa versiossa kolmisylinterisen turboahdetun moottorin teho on noussut 280 hevosvoimaan (206 kW) ja vääntöä on 390 Nm. Valinnaiseksi esiteltiin automaattivaihteisto ja sisusta on suunniteltu uudelleen. Autosta on esitelty rajoitetut erät "Ogier Edition" ja "Rovanperä Edition" -malleja, jotka on nimetty Sébastien Ogierin ja Kalle Rovanperän mukaan.
Kilpailuautot

Kilpailussa käytettävät mallit ovat Toyota GR Yaris Rally1 ja Toyota GR Yaris Rally2.
Toyota on esitellyt konseptiauton GT3-luokkaan tarkoitetusta mallista.
Lisäksi autoa käytetään GR Yaris Rally Cup -sarjassa, jossa tieversiosta muokatut autot perustuvat kansallisen sarjan sääntöihin.
Aiheesta muualla

Kuvia tai muita tiedostoja aiheesta Toyota GR Yaris Wikimedia Commonsissa
Torsten Rapp

Torsten Rapp
Bo Torsten Rapp (20. huhtikuuta 1905 Tukholma, Ruotsi – 23. maaliskuuta 1993 Tukholma) oli ruotsalainen upseeri. Rapp toimi Ruotsin ilmavoimien komentajana 1960–1961 ja oli maan puolustusvoimien ylipäällikkö 1961–1970. Hän antoi kuolemaniskun ydintutkimusohjelmalle. Torsten Rapp on haudattu Ingarön hautausmaalle Tukholman ulkopuolella.[lähde? ]
113

| --- | --- |
Vuosisadat: I vuosisata eaa. · I vuosisata · 100-luku · 200-luku · 300-luku
Vuosikymmenet: 90-luku · 100-luku · 110-luku · 120-luku · 130-luku · 140-luku 150-luku · 160-luku · 170-luku · 180-luku · 190-luku · 200-luku
Vuodet: 90 · 91 · 92 · 93 · 94 · 95 · 96 · 97 · 98 · 99 100 · 101 · 102 · 103 · 104 · 105 · 106 · 107 · 108 · 109 110 · 111 · 112 · 113 · 114 · 115 · 116 · 117 · 118 · 119 120 · 121 · 122 · 123 · 124 · 125 · 126 · 127 · 128 · 129 130 · 131 · 132 · 133 · 134 · 135 · 136 · 137 · 138 · 139 140 · 141 · 142 · 143 · 144 · 145 · 146 · 147 · 148 · 149 150 · 151 · 152 · 153 · 154 · 155 · 156 · 157 · 158 · 159 160 · 161 · 162 · 163 · 164 · 165 · 166 · 167 · 168 · 169 170 · 171 · 172 · 173 · 174 · 175 · 176 · 177 · 178 · 179 180 · 181 · 182 · 183 · 184 · 185 · 186 · 187 · 188 · 189 190 · 191 · 192 · 193 · 194 · 195 · 196 · 197 · 198 · 199 200 · 201 · 202 · 203 · 204 · 205 · 206 · 207 · 208 · 209
Tapahtumia

Trajanuksen pylväs pystytettiin Roomaan.
Kuolleita

Plinius nuorempi (mahdollisesti)
Traryd

| Traryd |
| --- | --- |
 Trarydin seurakuntakoti.
 Traryd
 Koordinaatit: 56°34′41″N, 13°44′41″E 
Valtio:   Ruotsi
Lääni:  Kronobergin lääni
Maakunta:  Småland
Kunta:  Markarydin kunta
Pinta-ala:  
 – Maa:  660 km²
Väkiluku:  1,58
 – Väestötiheys:  417,7 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Traryd on taajama Markarydin kunnassa Etelä-Ruotsissa. Se sijaitsee Kronobergin läänissä ja Smålandin maakunnassa. Vuoden 2010 lopussa taajamassa oli 660 asukasta.
Traryd on aikaisemmin ollut kauppala, johon kuului Trarydin taajamaa huomattavasti laajempi alue. Trarydin ja Hinnerydin maalaiskunnat yhdistettiin Trarydin kauppalaksi vuoden 1952 kuntauudistuksessa. Kauppalan alueella sijaitsi myös Trarydin taajamaa suurempi Strömsnäsbrukin taajama. Trarydin kauppalasta tuli osa Markarydin kuntaa vuonna 1971. Kauppalalla oli käytössään oma vaakuna.
Trarydin kauppalan vaakuna
Väestönkehitys

| Trarydin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 690 | 690 |
| 1965 | 1965 |    | 769 | 769 |
| 1970 | 1970 |    | 872 | 872 |
| 1975 | 1975 |    | 948 | 948 |
| 1980 | 1980 |    | 966 | 966 |
| 1990 | 1990 |    | 864 | 864 |
| 1995 | 1995 |    | 843 | 843 |
| 2000 | 2000 |    | 711 | 711 |
| 2005 | 2005 |    | 687 | 687 |
| 2010 | 2010 |    | 660 | 660 |
Lähde: Statistiska centralbyrån (SCB).
Transitiivisuus (kielioppi)

Transitiivisuus on verbin ominaisuus, jossa niiden valenssiin kuuluu objekti. Vastaavasti lausetta, jossa on objekti, kutsutaan transitiivilauseeksi. Joidenkin verbien, jotka tavallisesti ilmaisevat aikaansaamista tai abstraktia suhdetta, yhteydessä objekti on pakollinen. Tavallisempaa on kuitenkin, että objekti voidaan lisätä tai jättää lisäämättä riippuen siitä, halutaanko painottaa kohdetta vai itse toimintaa.
Transitiiviset verbit

Transitiivisiin verbeihin liittyy lauseessa tavallisesti kaksi nominia, subjekti (tekijä) ja objekti (tekemisen kohde). Suomen kielessä subjektin sija on nominatiivi (päätteetön) ja objektin sija on joko akkusatiivi (päätteetön tai pääte -n), jos tekeminen kohdistuu koko asiaan, tai partitiivi (pääte takaäänteenä -a, jos sanavartalossa esiintyy takavokaali a, o tai u, tai etuäänteenä -ä, jos sanavartalossa ei esiinny takavokaaleja), jos tekeminen kohdistuu vain asian johonkin osaan.
Intransitiiviset verbit

Intransitiivinen verbi ilmaisee tekemistä, joka ei kohdistu mihinkään kohteeseen. Kun transitiiviverbiin liittyy kaksi nominia, joista toinen on subjekti (tekijä) ja toinen objekti (tekemisen kohde), intransitiiviverbiin liittyy vain yksi nomini, joka on subjekti (tekijä). Koska suomessa ei kuitenkaan ole indoeurooppalaisille kielille tyypillistä muodollista subjektia (ruotsin det, englannin it, saksan es, ranskan il), voi subjektikin joissakin tapauksissa puuttua kokonaan. Esimerkiksi "Sataa" on joko transitiivinen verbi, jos ilmoitetaan sataako vettä vai lunta, tai intransitiivinen kun tätä ei ilmoiteta, missä tapauksessa subjekti puuttuu kokonaan. Indoeurooppalaiset kielet vaativat tässä kuitenkin muodollisen subjektin: "Sataa (vettä)" on ruotsiksi "Det regnar", englanniksi "It is raining", saksaksi "Es regnet", ranskaksi ”Il pleut” ja "Sataa lunta" on ruotsiksi "Det snöar", englanniksi "It is snowing”, saksaksi "Es schneit" ja ranskaksi ”Il neuge”. Indoeurooppalaisten kielten tämä verbi on puhtaammin intransitiivinen kuin suomen, jossa satava veden olomuoto ilmoitetaan sataa-verbiä seuraavalla partitiivilla, ja sataa on siten lähempänä transitiivi- kuin intransitiiviverbiä suomen kielessä.
Toyota GT86

Toyota GT86 on Toyotan vuodesta 2012 lähtien valmistama takavetoinen coupé-korinen urheiluautomalli. GT86 on kehitetty yhteistyössä Subarun kanssa, ja sen lähes identtinen sisarmalli on Subaru BRZ. Aasiassa, Australiassa, Pohjois-Amerikassa, Etelä-Afrikassa ja Etelä-Amerikassa ensimmäisen sukupolven mallin nimenä oli Toyota 86, Bruneissa, Nicaraguassa ja Jamaikassa Toyota FT86. Vuoteen 2016 asti autoa myytiin Yhdysvalloissa ja Kanadassa Scion FR-S -nimisenä, kunnes Toyota lakkautti Scion-merkin.
Vuonna 2021 esitelty toisen sukupolven malli on nimeltään Toyota GR86, joka tarkoittaa Gazoo Racingia.
Toyota GT86 (2012–2021)

| Toyota GT86 |
| --- | --- |

Valmistustiedot
Valmistusmaa:   Japani
Valmistaja:  Toyota
Valmistusvuodet:  2012–2021
Muut nimet:  Scion FR-S Toyota 86 Toyota FT86
Korimalli:  2-ovinen coupé
Luokka:  S-segmentti
Seuraaja:  Toyota GR86
Teknisesti samankaltaisia:  Subaru BRZ (ZC6)
Tekniset tiedot
Moottori:  B4
Iskutilavuus:  2,0 l
Polttoaine:  bensiini
Vetotapa:  takaveto
Vaihteisto:  6-vaihteinen manuaali 6-vaihteinen automaatti
Toyota GT86:n tuotantomalli esiteltiin Tokion autonäyttelyssä joulukuussa 2011. Sarjavalmistus alkoi helmikuussa 2012 Subarun tehtaalla Gunmassa.
Toyota GT86:ssa on vapaasti hengittävä nelisylinterinen 2,0-litrainen bokserimoottori, joka tuottaa tehoa 200 hevosvoimaa. Moottori on Subarun kehittämä, mutta siinä käytetään Toyotan D-4S-suorasuihkutusjärjestelmää. Voimansiirtona on kuusivaihteinen manuaali- tai automaattivaihteisto.
New Yorkin autonäyttelyssä keväällä 2016 esiteltiin kasvojenkohotuksen kokenut GT86. Näkyvimmät uudistukset olivat uudelleenmuotoillut etu- ja takapuskurit. Sekä etu- että takavalot on toteutettu LED-tekniikalla. Lisäksi sisatilojen materiaalit ovat valmistajan mukaan aikaisempaa laadukkaampia. Moottorin teho nousi 205 hevosvoimaan.
Toyota GR86 (2021–)

| Toyota GR86 |
| --- | --- |

Valmistustiedot
Valmistusmaa:   Japani
Valmistaja:  Toyota
Valmistusvuodet:  2021–
Korimalli:  2-ovinen coupé
Luokka:  S-segmentti
Teknisesti samankaltaisia:  Subaru BRZ (ZC8)
Tekniset tiedot
Moottori:  B4
Iskutilavuus:  2,4 l
Polttoaine:  bensiini
Vetotapa:  takaveto
Vaihteisto:  6-vaihteinen manuaali 6-vaihteinen automaatti
Toyota GR86 -nimen saanut toisen sukupolven malli esiteltiin huhtikuussa 2021, viisi kuukautta uutta Subaru BRZ:aa myöhemmin. Euroopassa Subarun mallia ei enää myydä.
Voimanlähteenä on 2,4-litraiseksi kasvanut Subarun nelisylinterinen vapaasti hengittävä bokserimoottori, jonka teho on 235 hevosvoimaa. Vaihteistoksi voi edelleen valita kuusivaihteisen manuaali- tai automaattivaihteiston.
Aiheesta muualla

Kuvia tai muita tiedostoja aiheesta Toyota GT86 Wikimedia Commonsissa
Scion FR-S
Facelift-mallin Toyota GT86.
ARCA Helen

ARCA Helen on romanialaisen yhdistyksen kehittämä ilmasta, kaasupallon 8 km:n korkeuteen nostama, laukaistava kokeellinen luotainraketti. ARCA Helen mission 3 yritettiin laukaista 14.11.2009 mutta laukaisu epäonnistui. Laukaisua yritetään uudelleen huhtikuussa 2010, edelleenkehitettyä versiota luotainraketista kutsutaan nimellä Helen 2.
Englanniksi ARCA on lyhennelmä nimestä Aeronautics and Cosmonautics Romanian Association. Yhdistys päätti vuonna 2002 osallistua Ansari X-kisaan ja on jo aiemmin laukaissut pienempiä raketteja.
Aiheesta muualla

ARCAn sivusto
Tsirang

Tsirang  Bhutanin kartalla.
Tsirang on yksi Bhutanin 20 piirikunnasta (dzongkhag). Se  sijaitsee maan keskiosassa.
Tsirangin piirikunnan pinta-ala on 614 neliökilometriä, ja pääkaupunki Damphu.  Piirikunnan asukasluku vuoden 2017 väestönlaskennan mukaan on 22 376.
Torsten Pettersson

Torsten Pettersson
Torsten Pettersson (s. 9. heinäkuuta 1955 Turku) on suomenruotsalainen kirjailija ja kirjallisuustieteen professori Uppsalan yliopistossa.
Pettersson aloitti kirjallisen uransa kirjoittamalla runoja, mutta siirtyi sitten rikosromaaneihin.
Aiheesta muualla

Petterssonin verkkosivusto
Warrgamayn kieli

| Warrgamay> Tiedot |
| --- | --- |
Alue:   Queensland
Sija:  ei 100 suurimman joukossa
Kielitieteellinen luokitus
Kielikunta:  pama-nyungalaiset kielet
Kieliryhmä:  luokittelematon
ISO 639-3:  wgy
 Ohje 
Warrgamay on Queenslandissa, Australiassa, tavattu kuollut kieli. Se kuuluu pama-nyungalaisiin kieliin, mutta sen luokittelusta kielikunnan sisällä ei ole selvyyttä. Vuonna 2005 kielellä oli vain 3 puhujaa, mutta tämän jälkeen kieltä ei ole enää dokumentoitu Australian väestönlaskennoissa.
Kielellä ei ole kirjoitettua standardia.
Tuhkimotarina (vuoden 2004 elokuva)

| Tuhkimotarina> A Cinderella Story |
| --- | --- |

Ohjaaja:  Mark Rosman
Käsikirjoittaja:  Leigh Dunlap
Tuottaja:   Hunt Lowry  Dylan Sellers  Clifford Werber  Ilyssa Goodman 
Säveltäjä:  Christophe Beck
Kuvaaja:  Anthony B. Richmond
Leikkaaja:  Cara Silverman
Pääosat:   Hilary Duff  Jennifer Coolidge  Chad Michael Murray  Dan Byrd  Regina King 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:  16. heinäkuuta 2004
Kesto:  96 minuuttia
Alkuperäiskieli:  englanti
Tuotto:  70 067 909 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Tuhkimotarina (A Cinderella Story) on romanttinen komediaelokuva vuodelta 2004. Elokuva on nykyaikaistettu versio Tuhkimo-kansansadusta. Elokuvan pääosia näyttelevät Hilary Duff, Chad Michael Murray ja Jennifer Coolidge.
Juoni

Sam Montgomery asuu äitipuolensa Fionan ja tämän kahden kaksostyttären, Briannan ja Gabriellan, kanssa. Hänen isänsä kuoli maanjäristyksessä kahdeksan vuotta sitten ja koska isä ei ollut tehnyt testamenttia, äitipuoli peri kaiken – perheen talon, ravintolan ja Samin huoltajuuden. Nyt Sam joutuu tekemään perheen ravintolassa pitkää päivää ja palvelemaan perhettä.
Sam viestittelee netissä salaisen ystävän kanssa, jota hän ei ole koskaan nähnyt. Lopulta he päättävät tavata koulun Halloween-tanssiaisissa. Sam pukeutuu tanssiaisissa prinsessaksi ja hänen salainen ystävänsä, joka osoittautuu koulun suosituimmaksi oppilaaksi Austiniksi, prinssiksi. Sam joutuu poistumaan juhlista ehtimättä kertoa Austinille todellista henkilöllisyyttään. Austin päättää selvittää, kuka tämä salaperäinen Tuhkimo on.